OSNOVNA ŠKOLA KRALJA TOMISLAVA

NAŠICE

KLASA: 003-06/15-01/018

URBROJ: 2149/13-11-15-02

Našice, 8. prosinca 2015.

**ZAPISNIK**

dvadesetšeste sjednice Školskog odbora održane u utorak, 8. prosinca 2015. godine s početkom u 18,40 sati u zbornici nove školske zgrade u Našicama, Ulica Matice hrvatske 1.

**Nazočni**: Jasmina Vidaković, Vesna Kovačević-Tomić, Darija Vlajnić, Ivan Matulić, Ivica Knežević, Branko Malenica, ravnateljica u dijelu sjednice, Jasminka Živković i Blanka Sertić, tajnik škole kao zapisničar.

**Opravdano nenazočna**: Valerija Šimić.

Nazočno je 6 članova od ukupno 7 članova Školskog odbora.

Predsjednica Školskog odbora pozdravlja nazočne članove Školskog odbora, otvara dvadesetšestu sjednicu Školskog odbora i konstatira potrebnu većinu za pravovaljano odlučivanje.

Predlaže se sljedeći

**D N E V N I R E D :**

1. Donošenje Odluke o usvajanju Zapisnika dvadesetpete sjednice Školskog odbora
2. Plan javne nabave za 2016. godinu i izmjene za 2015. godinu

3. Donošenje Odluke o utvrđivanjuPrijedloga Odluke o izmjenama Statuta Osnovne

škole kralja Tomislava, Našice

1. Utvrđivanje liste kandidata za izbor i imenovanje ravnatelja/ice Osnovne škole kralja

Tomislava, Našice

5. Pitanja i prijedlozi

Nazočni članovi Školskog odbora predloženi dnevni red jednoglasno usvajaju.

**Točka 1.**

Predsjednica izvješćuje o realizaciji zaključaka dvadesetpete sjednice Školskog odbora održane 17. studenog 2015. godine.

Primjedbi na tekst zapisnika i zaključaka donesenih na prethodnoj sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik dvadesetpete sjednice Školskog odbora održane 17. studenog 2015. godine.**

**Točka 2.**

Jasminka Živković, voditelj računovodstva pripremila je materijal za ovu točku s kojim kratko upoznaje Školski odbor jer je materijal dostavljen u privitku poziva za sjednicu..

Isto tako, zbog kupovine podne obloge za sportsku dvoranu potrebno je donijeti odluku o izmjeni Plana nabave za 2015. godinu. Rasprave nema te se jednoglasno donosi sljedeća

**ODLUKA**

1. **Školski odbor donosi Plana nabave za 2016. godinu.**
2. **Školski odbor jednoglasno donosi Odluku o izmjenama Plana nabave za 2015. godinu.**

**Točka 3.**

Tajnica škole, Blanka Sertić dala je kratak uvod te obrazložila tekst Prijedloga Odluke o izmjenama Statuta Osnovne škole kralja Tomislava, Našice.

Na temelju članka 86. stavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10. – ispravak, 90/11., 16/12., 86/12., 94/13. i 152/14.), ministar znanosti, obrazovanja i sporta donosi Pravilnik o kriterijima za izricanje pedagoških mjera koji je objavljen u Narodnom novinama 94/15.

Pravilnik je stupio na snagu 10. rujna 2015. godine te u skladu s tim školske ustanove dužne su uskladiti odredbe Statuta s odredbama Pravilnika.

Temeljem članka 98. stavka 3. Zakona o odgoju i obrazovanju u osnovnoj i srednjoj školi

i članka 52. Statuta škole, Školski odbor, nakon kraće rasprave o tekstu Prijedloga Odluke o izmjenama Statuta jednoglasno donosi Odluku o utvrđivanju Prijedloga Odluke o izmjenama Statuta Osnovne škole kralja Tomislava, Našice.

Tekst prijedloga Odluke o utvrđivanju Prijedloga Odluke o izmjenama Statuta dostavit će se Osnivaču radi dobivanja prethodne suglasnosti.

Školski odbor donosi sljedeću

**ODLUKU**

**Školski odbor, jednoglasno donosi Odluku o utvrđivanju Prijedloga Odluke o izmjenama Statuta Osnovne škole kralja Tomislava, Našice.**

Nakon te točke dnevnog reda , ravnateljica napušta sjednicu Školskog odbora jer je kandidat u natječajnom postupku za izbor i imenovanje ravnatelja škole.

**Točka 4.**

Predsjednica Školskog odbora podsjeća da je natječaj za izbor i imenovanje ravnatelja škole objavljen u „Glasu Slavonije“ dana 26. studenog 2015. godine. Rok za prijavu kandidata je bio od 27.studenog do 4. prosinca 2015. godine.

Zaprimljena je jedna prijava. Tajnica škole predala je prijavu predsjednici Školskog odbora.

Prije otvaranja prijava utvrđeno je kakao je prijava zaprimljena u zatvorenoj omotnici te je na omotnici otisnut prijamni štambilj škole s klasom i urudžbenim brojem iz urudžbenog zapisnika i s datumom zaprimanja 2. prosinca 2015. godine. Konstatira se da je prijava zaprimljena u roku te je pravovremena i kao takva može se otvoriti. Pristupa se otvaranju prijave. Predsjednica Školskog odbora otvorila je prijavu Vlatke Zahirović, prof. matematike i informatike iz Našica, Zdravka Hermana 25., sadašnje ravnateljice škole.

Uz vlastoručno potpisanu prijavu kandidatkinja je priložila:

- životopis

- domovnicu (izvornik)

- diplomu o stečenoj stručnoj spremi (ovjerena preslika)

- potvrdu poslodavca o vrsti i stažu osiguranja na odgojno-obrazovnim poslovima u školskoj ustanovi

(izvornik)

- potvrdu HZMO no stažu osiguranja (izvornik)

- dokaz o položenom stručnom ispitu (izvornik)

- Uvjerenje Općinskog suda u Osijeku da se protiv kandidata ne vodi kazneni postupak (izvornik)

Utvrđeno je da je prijava kandidatkinje potpuna i kao takva može se razmatrati.

Uvidom i ispitivanjem sadržaja priložene dokumentacije utvrđuje se da kandidatkinja ima diplomu izdanu od Pedagoškog fakulteta u Osijeku o stečenoj stručnoj spremi sedmog (VII/I) stupnja, stručni naziv-profesor matematike i informatike u četverogodišnjem trajanju od 7. ožujka 1998. godine.

Slijedom navedenoga Školski odbor utvrđuje da kandidatkinja ima završen studij odgovarajuće vrste.

Ispitivanjem sadržaja Potvrde Hrvatskog zavoda za mirovinsko osiguranje utvrđuje se kako kandidatkinja ima ukupno 20 godina i 2 mjeseca staža osiguranja, cjelokupan u školskim ustanovama.

Iz Potvrde poslodavca o vrsti i stažu osiguranja na odgojno-obrazovnim poslovima Osnovne škole kralja Tomislava, Našice utvrđuje se da je kandidatkinja zasnovala radni odnos na radnom mjestu učiteljice informatike ne neodređeno, puno radno vrijeme.

Vlatka Zahirović je 24. veljače 2011. godine imenovana za ravnateljicu Osnovne škole kralja Tomislava, Našice na vrijeme od pet godina i aktualna je ravnateljica, a do imenovanja je ostvarila najmanje pet godina staža osiguranja na odgojno-obrazovnim poslovima.

Slijedom navedenog Školski odbor utvrđuje da kandidatkinja ispunjava uvjete natječaja o ukupnom stažu i stažu osiguranja na odgojno-obrazovnim poslovima.

Iz Uvjerenja Općinskog suda u Osijeku, Stalne službe u Našicama izdanog 24. studenog 2015. godine razvidno je da se protiv kandidatkinje u RH ne vodi kazneni postupak pa se smatra da kod kandidatkinje nema zapreka za rad u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi.

Kandidatkinja Vlatka Zahirović državljanka je Republike Hrvatske prema izvorniku domovnice.

Članovima Školskog odbora pročitana je zamolba i životopis kandidatkinje Vlatke Zahirović.

Na temelju pregleda i ispitivanja sadržaja priložene dokumentacije, uvida u tekst raspisanog natječaja i uvida u članak 58. Statuta Osnovne škole kralja Tomislava, Našice kojim su propisani uvjeti za ravnatelja škole, Školski odbor utvrđuje da kandidatkinja Vlatka Zahirović ispunjava uvjete natječaja te se može uvrstiti u listu kandidata za izbor i imenovanje ravnatelja škole.

Na temelju članka 58.a. Statuta Osnovne škole kralja Tomislava, Našice predsjednica Školskog odbora utvrđuje **abecednim redom**

**IZBORNU LISTU KANDIDATA**

**ZA IZBOR I IMENOVANJE RAVNATELJA KOJI ISPUNJAVAJU UVJETE NATJEČAJA**

**I KOJI SU DOSTAVILI PONUDE U ROKU**

KANDIDAT JE:

|  |  |
| --- | --- |
| **Redni broj** | **Prezime i ime kandidata prema abecednom redu** |
|  | ZAHIROVIĆ, VLATKA |

Zapisnik sa sjednice Školskog odboradostavlja ravnatelj u roku 3 dana od dana održavanja sjednice Školskog odbora Učiteljskom vijeću, Vijeću roditelja te Skupu radnika.

U roku od tri dana od sjednice Školskog odbora sazivaju se sjednice Učiteljskog vijeća, Vijeća roditelja i Skupa radnika te utvrđuje i dostavlja Školskom odboru stajalište za kojeg će kandidata glasovati predstavnici tijela u Školskom odboru u postupku izbora i imenovanja ravnatelja škole.

Sjednica je zaključena u 19,30 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blanka Sertić, dipl. iur. Jasmina Vidaković